Naravoslovje in tehnika sreda in četrtek 15. 4. in 16. 4.

Pošiljam ti vprašanja, s pomočjo katerih boš ponovil snov, ki smo jo spoznali v tem sklopu. Nekatere vsebine smo obravnavali, ko smo bili pri pouku v šoli, druge pa ste spoznali doma. Danes ponovi pol vprašanj, drugo polovico pa jutri prvo uro naravoslovja. V četrtek drugo uro naravoslovja pa boš rešil krajše preverjanje znanja. Upam, da ti bodo vprašanja v pomoč pri razumevanju snovi. Če na katero od vprašanj ne veš odgovora mi piši in ti z veseljem pomagam.

Vprašanja za utrjevanje znanja

1. Kaj je zrak?
2. Opiši sestavo zraka (približno v %).
3. Kaj je zračni tlak?
4. Kako se imenuje naprava za merjenje zračnega tlaka?
5. S katero mersko enoto merimo zračni tlak?
6. Kaj je veter in zakaj nastane?
7. Kaj je atmosfera?
8. Kje je višji zračni tlak, na Triglavu ali v Kopru?
9. Naštej povzročitelje onesnaženosti zraka!
10. Predlagaj možne rešitve za čistejši zrak.
11. Kaj je vetromer in vetrokaz? Kaj je vetrna vreča?
12. Za kaj izkoriščamo veter?
13. Naštej alternativne vire energije.
14. Katere vrste energije poznaš?
15. Kako se imenuje pot, po kateri kroži Zemlja okoli Sonca?
16. Koliko časa potrebuje Zemlja za en obhod okoli Sonca?
17. Kako imenujemo navidezno črto, ki jo ima Zemlja in okoli katere se vrti?
18. Koliko časa traja, da se Zemlja enkrat zavrti okoli svoje osi?
19. Kaj je vzrok za nastanek letnih časov?
20. Kaj je podnebje in kaj vreme?
21. Kaj je ciklon in kaj anticiklon?
22. Kakšno vreme prinaša ciklon in kakšno anticiklon?
23. Kaj je recikliranje? Naštej tri korake, s katerimi pripomoremo k čistejšemu okolju.
24. Naštej obnovljive in neobnovljive vire.
25. Kaj je termometer in za kaj ga uporabljamo?
26. Naštej vrste termometrov.
27. Kaj so toplotni izolatorji? Naštej jih!
28. Kaj so toplotni prevodniki? Naštej jih!
29. Kaj vse je potrebno za gorenje?
30. Kaj služi živalim kot toplotni izolator?
31. Kaj je gorivo?
32. Kaj je toplota in kaj temperatura?
33. Kaj vpliva na prostornino plinov? Kdaj je prostornina plinov večja?
34. Ali se prostornina vode v trdnem stanju (led) poveča ali zmanjša?
35. S katero mersko enoto merimo temperaturo?
36. Od česa je odvisna hitrost prevajanja toplote?
37. Kaj je kondukcija, konvekcija, sevanje?
38. Naštej gorljive in negorljive snovi.
39. Kaj nastaja pri gorenju in kaj se sprošča?